Au lecteur Salut.

Ombien que selon l'opinion d'aucuns les liures qu'on dit Romans, ayent plus de recreation que de verité: toutesfoiz qui les fait bien esplucher il n'y trouuera point faute d'artifice, & bon suget en tous, principalement en ceste histoire de Charlemagne, du duc Aymon & son fils Regnaut. Car on ne doute point que Charlemaigne (qui baille commencement à ce liure) n'ayt regne heureusement, & fait son devoir à debeller la fausse loy de Mahommet, & agité par econtinuelles guerres & pertes irreparables les fauteurs d'icelle: tellement que sa mort donna grand ressouffance, non seulement aux Sarrazins, mais encores à la maudicte secte Arrienne pullulant ia du temps de ce bon Roy. Et cela tu pourras trouver vrayement aux Annales d'Aquitanie, part. 2. chap. vj. & en Anton. Sabellic. 9. liure, 8. decad. Pleuft à Dieu qu'en pareil zele fuft en ce temps secondé. Le duc Aymon du pays de Saxe eut quatre fils, l'un desquels estoit Regnaut furnommé de Montauban à cause du chasteau que le roy luy donna. Cela est bien en la vraye histoire. Nul ne peut nier les proesses & grandes vertus & prompte obeissance vers son souuerain Seigneur, dudit Regnaut: & principalement veluit en luy vn bon vouloir d'extirper ladicte secte Mahometique pleine de fallace. Touchât de lavoye sousterraine dudit chasteau de Montauban, de laquelle parle le 20. chap. de ce liure, & par où se sauevert Regnaut & les siens affamez par long siège, c'est chose contenue en la vraye histoire de Froiffard, 3. vol. chap. 18. pag. 67. sur la fin: & là mesme est au si parlé au vray de l'antiquité de la maison de Regnaut, & de Montauban. Au reste il y a plusieurs choses pour le passetemps & recreation des nobles esprits, & qui n'aymét point trop graue ny mordante lecture, apres avoir satisfait aux choses plus necessaires. Il y en a au si pour instruire & animer les gentilz hommes à bonne & iuste guerre: & sin'y a point faute de stratasgeme & ruses de guerre. Et n'est pas feul en ceste mode de proceder: car Homere, Virgile & plusieurs autres renommés auteurs ont enrichi leur histoire de beaucoup de choses pour ornement: autrement elleu est froid en sa bréute. Parquoy lecteur, tu receuras ceste histoire en gré, tant pour les raisons sus deduictes que pour autant au si, qu'ne spargnant ma peine, l'ay remise en tel estat, que si tu la conferes auec ces vieux & lourds exemplaires, qui ont eu leur cours iusques à present, tu la trouveras repurgee de tous erreurs, restituée selon la verité des anciennes Annales & autres fideles Historiens, & ornée d'vn elegant & fluide langage, pour l'accroissement de nostre lague Françoise: de forte qu'il ne se peut faire que tu n'en tires proffit.

A Dieu.

VALE